เทพพร เพชรอุบล

**เทพพร เพชรอุบล** คีตกวีเพลงลูกทุ่งอีสาน (29 กันยายน พ.ศ. 2490 - 22 ตุลาคม พ.ศ. 2556) เป็นนักร้องและนักประพันธ์เพลงลูกทุ่งอีสาน เทพพรประพันธ์เพลงให้แก่นักร้องลูกทุ่งมากมายส่งผลให้ศิลปินนักร้องเหล่านั้นมีชื่อเสียง และเป็นเจ้าของบทเพลงชื่อดังอย่าง "*อีสานบ้านเฮา*"

## ประวัติ
เทพพร เพชรอุบล มีชื่อจริงว่า **เทพพร บุญสุข** เกิดเมื่อวันที่ 29 กันยายน พ.ศ. 2490 ที่บ้านเลขที่ 23/4 บ้านโนนใหญ่ ตำบลก่อเอ้ อำเภอเขื่องใน จังหวัดอุบลราชธานี เป็นบุตรคนสุดท้องในจำนวนพี่น้อง 2 คนของนายมี และนางคำเหรียญ บุญสุข สมรสกับนาง พิกุล บุญสุข คนที่บ้านเรียกชื่อเล่นว่า อ๋อ เทพพรจบชั้น ป.4 จากโรงเรียนในหมู่บ้าน ก่อนจะไปต่อชั้นมัธยมในตัวจังหวัด และจบการศึกษาชั้นสูงสุดปีที่ 3 แผนกช่างกลโรงงาน จากโรงเรียนองค์การสนธิสัญญาป้องกันเอเชียอาคเนย์ หรือ ร.ร.ส.ป.อ. ปัจจุบันคือโรงเรียนเทคนิคอุบลราชธานี เมื่อปี 2509
    
หลังจบการศึกษา เขาเดินทางเข้ากรุงเทพฯ เพื่อศึกษาต่อโรงเรียนเพาะช่าง สาขาประติมากรรม แต่เรียนได้ 2 ปีก็ลาออก เนื่องจากอยากเป็นนักร้อง เพราะมีพรสวรรค์ในการร้องรำทำเพลง สนใจดนตรีและเสียงเพลงมาตั้งแต่ยังเด็ก ระหว่างที่เรียนช่างกล ส.ป.อ. ก็เคยขึ้นร้องเพลงให้กับทางโรงเรียน โดยผู้ที่มีอิทธิพลอย่างมากต่อการอยากเป็นนักร้องในยุคนั้นของเขาก็คือ พร ภิรมย์ ศิลปินนักร้องลูกทุ่งผู้โด่งดังในยุคนั้น ซึ่งเขาสามารถเลียนเสียงเพลงแหล่ของ พร ภิรมย์ ได้เหมือนมาก

เพลง "คิดฮอดอ้ายแหน่เด้อ" และ "อีสานบ้านเฮา" ทำให้เทพพรโด่งดังและมีแฟนเพลงคับคั่งที่รอดูการแสดงของเทพพรเมื่อเดินสายการแสดงดนตรี ทำให้เทพพรมีงานแสดงต่อเนื่อง และจากการทำงานอย่างหนักเป็นผลให้ปลายปี พ.ศ. 2540 เขาล้มป่วยเนื่องจากเส้นเลือดในสมองอุดตัน เป็นผลให้ไม่สามารถพูดหรือเคลื่อนไหวและช่วยตนเองได้ในระดับหนึ่ง แต่ด้วยกำลังใจที่เข้มแข็งจากครอบครัว ทำให้เขาหายจากโรค 
และกลับมาสร้างสรรค์ผลงานเพลงได้อีกครั้ง โดยใช้เทคโนโลยีคอมพิวเตอร์ในการประพันธ์เพลงด้วยตนเอง

และในปลายปี พ.ศ. 2555 เทพพรเข้าโรงพยาบาลเป็นเวลา 12 วัน เพื่อทำการรักษาและวินิจฉัยโรคมะเร็งตับของเขา ท่ามกลางความห่วงใยจากลูกศิษย์ แฟนเพลง ศิลปินนักร้อง และครอบครัว ทำให้เทพพรกลับมารักษาตัวที่บ้านและต่อสู้กับโรคมะเร็งร้ายได้นับปี 

เทพพร เพชรอุบล เสียชีวิตเนื่องจากโรคมะเร็งตับ ในวันที่ 22 ตุลาคม พ.ศ. 2556 อย่างสงบที่บ้านพักในจังหวัดขอนแก่น และจัดพิธีพระราชทานเพลิงศพ ในวันอังคารที่ 29 ตุลาคม พ.ศ. 2556 ณ วัดสว่างสุทธาราม อำเภอเมืองขอนแก่น จังหวัดขอนแก่น

## ผลงาน รางวัล และเกียรติคุณ

### รางวัล
* รางวัลศิลปินดีเด่น สาขาศิลปะการแสดง จากศูนย์วัฒนธรรมจังหวัดขอนแก่น ปี 2535
* รางวัลศิลปินศิลปินมรดกอีสาน สาขาศิลปะการแสดง จากศูนย์วัฒนธรรมจังหวัดขอนแก่น ปี 2554

### ผลงานบริการสังคม

* เทพพรแต่งเพลงและร้องเพลงในเหตุการณ์พระธาตุพนมถล่ม เมื่อปี 2518 ทำให้คนไทยรำลึกถึงเหตุการณ์สะเทือนใจครั้งนั้นมิรู้ลืม 
* ร่วมแต่งเพลงและร้องเพลง จำหน่ายเพื่อการกุศลในวาระ 200 ปี จังหวัดอุบลราชธานี และวาระสมโภช 100 ปี จังหวัดอุดรธานี ปี 2535 
* สนับสนุนรณรงค์คนอีสานไม่กินปลาดิบ ร่วมกับสาธารณสุขจังหวัด ขอนแก่น และคณะเพชรพิณทอง ปี 2535 
* สนับสนุนรณรงค์ไม่สูบบุหรี่ ร่วมกับสาธารณสุขจังหวัดกาฬสินธุ์ ปี 2536 
* ได้รับเกียรติจากสมาคมนักแต่งเพลง ให้เป็นตัวแทนนักร้องของภาคอีสาน แต่งเพลงและร้องเพลงเนื่องในงานส่งพระวิญญาณสมเด็จย่า
* ได้เดินทางไปเผยแพร่ศิลปะพื้นบ้านที่วัดพระศรีนครินทร์ *ประเทศสวิตเซอร์แลนด์*

#### ผลงานภาพยนตร์

* มนต์รักแม่น้ำมูล (2520) รับบท นพ
* ลูกแม่มูล (2523) รับบท พ่อของเขา
* ครูวิบาก (2524) รับบท พ่อครู
* ทุ่งกุลาร้องไห้ (2524) รับบท พ่อของเขา
* สวรรค์บ้านนา (2526) รับบท พ่อของเขา

#### คอนเสิร์ต

* คอนเสิร์ต ร้อยดวงใจสืบสานเพลงครู คีตกวี ลูกทุ่งอีสาน พงษ์ศักดิ์ จันทรุกขา (18 ธันวาคม 2554)

#### ผลงานเพลงที่มีชื่อเสียง

เทพพร เพชรอุบล มีผลงานเพลงลูกทุ่งไม่น้อยกว่า 300 เพลง เพลงที่สร้างชื่อเสียงให้กับเทพพรมีดังนี้

# อาลัยพระธาตุพนม
# อีสานบ้านเฮา (ครูพงษ์ศักดิ์ จันทรุกขา ผู้แต่ง)
# คิดฮอดอ้ายแหน่เด้อ (แต่งให้ศักดิ์สยาม เพชรชมภูร้อง)
# สัญญาเดือนสาม (แต่งให้ศักดิ์สยาม เพชรชมภูร้อง)
# นัดวันให้น้องรอ
# คิดฮอดน้องแดง (แต่งให้ศักดิ์สยาม เพชรชมภูร้อง)
# สั่งฟ้าไปหาน้อง
# อาลัยสาวเรณู (แต่งให้ศักดิ์สยาม เพชรชมภูร้อง)
# ของแซบอีสาน
# ฝังใจเวียงจันทน์
# สาวเกลอเที่ยวกรุง
# ลำนำอีสาน
# หนุ่มจรอ้อนรัก
# บัวทองร้องไห้ (พรศักดิ์ ส่องแสงนำไปร้องใหม่)
# ก่องข้าวน้อยฆ่าแม่
# รำวงหาคู่
# หนาวเดือนห้า
# ครวญหาอังคนางค์
# จนแท้น้อ
# ร้องไห้ทำไม
# บ่ลืมบ้านนอก
# สัมภาษณ์เทพี
# ป๋ากันเถาะ
# ไก่จ๋าไก่
# คนอุ้มไก่
# กลับมาเถิดน้อง
# นับหมอนรถไฟ
# เสียงแคนแทนใจ
# คนขี่หลังควาย (ดาว บ้านดอน แต่ง)
# แปรจ๋า (ดาว บ้านดอน แต่ง)
# ลำเลาะทุ่ง
# ยอดตําลึงชุมแพ (ต้นฉบับ ดาว บ้านดอน)
# คนร้อยเอ็ด
# น.นม
# ค.แคน
# ของดีบ้านเฮา
# พ.พิณ
# หยอกสาว
# ไปนำอ้ายบ่
# รักบริสุทธิ์ (แต่งให้พรศักดิ์ ส่องแสงร้อง)

## อัลบั้มเดี่ยว

# ลำซิ่งปกทอง ชุด 2 (กุมภาพันธ์ 2543)

## อัลบั้มร่วมกับศิลปินคนอื่น

# เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
# 4 เด็ดเพชรอีสาน
# ลูกทุ่ง รวมฮิตติดดาว ยอยศพระลอ
# หมอลำ 2000 Vol.3 (สิงหาคม 2543)
# หมอลำเต็มร้อย (2543)
# หมอลำใจเกินร้อย (2544)
# หมอลำแซ่บอีหลี (เมษายน 2544)
# 14 เพลงเอก มนต์เพลงลูกทุ่ง หมอลำพันล้าน (พฤษภาคม 2545)
# 16 ศิลปิน ย้อนรอยหมอลำดัง (2546)
# บ่ย้านบาป (2546)
# อีสานรวมฮิต ม่วนคักคัก
# แว่วเสียงอีสาน
# หมอลำแอ๊บแบ๊ว (2550)
# รวมฮิตหมอลำ ไทอีสาน (กุมภาพันธ์ 2558)
# อีสานรวมฮิต ม่วนบ่ชา
# ลูกทุ่งรวมพล คนหลายชื่อ
# ลูกทุ่งขวัญใจไทยอีสาน
# ลูกทุ่งสามช่า
# ลูกทุ่งรวมดาวเพลงดัง
# ลูกทุ่ง เมดเล่ย์ สามซ่า มันส์ ระเบิด
# ลูกทุ่งเมดเล่ย์ เบรคไม่อยู่ ชุดพิเศษ 1 มันส์ไม่หยุด

## อ้างอิง

* 

## แหล่งข้อมูลอื่น
* คุณเทพพร เพชรอุบล โดย ชมรมอนุรักษ์เพลงลูกทุ่งไทย

หมวดหมู่:บุคคลที่เกิดในปี พ.ศ. 2490
หมวดหมู่:บุคคลที่เสียชีวิตในปี พ.ศ. 2556
หมวดหมู่:นักร้องลูกทุ่งชายชาวไทย
หมวดหมู่:นักแต่งเพลงลูกทุ่ง
หมวดหมู่:บุคคลจากอำเภอเขื่องใน
หมวดหมู่:นักร้องนักแต่งเพลงชาวไทย
หมวดหมู่:นักร้องจากจังหวัดอุบลราชธานี